152. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 26950/329/Μ13/1-67 της 28 Φεβρ./2 Μαρτ. 1977 (ΦΕΚ Β΄ 164) Περί των υποβλητέων δικαιολογητικών δια την χορήγησιν του επιδόματος οικογενειακών βαρών του άρθρ. 7 του Νόμ. 550/1977 εις τους συνταξιούχους. ΄Εχοντες υπ’ όψει: 1)Τας διατάξεις του άρθρ. 7 του Νόμ. 550/1977 «περί αυξήσεως του μισθού των δικαστικών λειτουργών, των δημοσίων υπαλλήλων, πολιτικών και στρατιωτικών, των υπαλλήλων Νομικών Προσώπων Δημοσίου Δικαίου, των συντάξεων του Δημοσίου και ρυθμίσεως συναφών τινων θεμάτων» και 2)Τας διατάξεις του άρθρ. 6 του Νόμ. 283/1976 «περί αυξήσεως του μισθού των δικαστικών λειτουργών, των δημοσίων υπαλλήλων, πολιτικών και στρατιωτικών και των υπαλλήλων των Νομικών Προσώπων Δημοσίου Δικαίου, χορηγήσεως επιδομάτων και ρυθμίσεως συναφών θεμάτων» αποφασίζομεν: 1.Ορίζομεν ως εξής τα δικαιολογητικά, τα οποία, πρέπει να συνοδεύουν την αίτησιν χορηγήσεως επιδόματος οικογενειακών βαρών του άρθρ. 7 του Νόμ. 550/1977 (τόμ. 2Α σελ. 384,855) εις τους συνταξιούχους: α)Πιστοποιητικόν της αρμοδίας Δημοτικής ή Κοινοτικής Αρχής, εκδεδομένον βάσει επισήμων στοιχείων ή, τουλάχιστον, βάσει ενόρκου βεβαιώσεως ενώπιον Ειρηνοδίκου (Β.Δ. 805/1969, ΦΕΚ 260 τ.Α΄) εμφαίνον τα εν ζωή τέκνα του αιτούντος, την χρονολογίαν γεννήσεως αυτών, ως και την προσωπικήν κατάστασιν εκάστου τούτων (έγγαμα ή άγαμα). β)Υπεύθυνος δήλωσις του αιτούντος, συμφώνως προς τας διατάξεις του Ν.Δ. 105/1969, ότι τα τέκνα αυτού δεν έχουν εισόδημα ανώτερον των 2.000 δραχμών μηνιαίως έκαστον, αθροιστικώς λαμβανόμενον, ανεξαρτήτως πηγής προελεύσεώς του, μη υπολογιζομένου του εισοδήματος, το οποίον προέρχεται εκ συντάξεως, κυρίας και επικουρικής, καταβαλλομένης εις αυτά και την μητέρα των λόγω θανάτου του πατρός των, όστις ετύγχανεν υπάλληλος ή συνταξιούχος του Δημοσίου ή Ν.Π.Δ.Δ. γ)Προκειμένου περί τέκνων σωματικώς ή πνευματικώς ανικάνων προς άσκησιν παντός βιοποριστικού επαγγέλματος, εφ’ όσον ταύτα έχουν ηλικίαν μείζονα των 18 ετών, γνωμάτευσις του υπό της οικείας συνταξιοδοτικής νομοθεσίας προβλεπομένου αρμοδίου υγειονομικού οργάνου.  Εις περίπτωσιν, καθ’ ην η ανικανότης αύτη έχει διαπιστωθή κατά την διάρκειαν της ενεργού υπηρεσίας του υπαλλήλου, χορηγηθέντος εις αυτόν του εν λόγω επιδόματος, δεν απαιτείται νέα γνωμάτευσις, αλλά βεβαίωσις της Υπηρεσίας Διοικητικού του υπαλλήλου ότι εχορηγείτο εις αυτόν το επίδομα. δ)Προκειμένου περί τέκνων φοιτώντων εις ανωτάτας ή ανωτέρας σχολάς, βεβαίωσις της οικείας Σχολής περί εγγραφής τούτων εις αυτήν, ως και του προβλεπομένου υπό του Οργανισμού της οικείας Σχολής χρόνου φοιτήσεως προς αποπεράτωσιν των σπουδών. ε)Προκειμένου περί των λαμβανόντων δύο συντάξεις, υπεύθυνος δήλωσις του Ν.Δ. 105/1969 ότι δεν λαμβάνουν έτερον επίδομα οικογενειακών βαρών. 